Det officielle danske integrationsbarometer måler årligt udviklingen i 21 indikatorer, der er samlet i 9 grupper: arbejde, uddannelse, danskkundskaber, [[medborgerskab]], ligebehandling ([[diskrimination]]), selvbestemmelse, [[Overførselsindkomst|offentlig forsørgelse]], [[Særligt udsatte almene boligområder|udsatte boligområder]] og kriminalitet. For alle indikatorerne sammenlignes med udgangspunktet i et basisår, der normalt er 2012. For udsatte boligområder er basisåret dog 2018, hvor man ændrede opgørelsen heraf fundamentalt. I 2020 var integrationen forbedret på seks af områderne siden basisåret. Kun mht. erhvervelse af danskkundskaber var indikatoren negativ, mens de to sidste områder (medborgerskab og ligebehandling) viste ingen eller en blandet udvikling.<ref name=barometer/>
Politik Samfund Samfundsvidenskab Migration